《水涨》
明代·刘城

雷声起枕上，雨势欲拔屋。蛟龙一夜争，暴涨弥平陆。

喧豗声未停，泛溢势相蹴。昨来一曲流，今苦倒群渎。

气昏色正黄，意广情亦黩。因思古滔天，浩汗周林麓。

观水气势奇，感事心魂肃。

作者简介：（1598—1650）明末清初安徽贵池人，字伯宗。明季诸生。入清屡荐不起，隐居以终。有《春秋左传地名录》、《峄桐集》、《古今事异同》、《南宋文范》等。